CELEX: 62019TN0484
Language: hr
Date: 2019-07-04 00:00:00
Title: predmet T-484/19: Tužba podnesena 4. srpnja 2019. — Pearson Loan Finance i drugi protiv Komisije

16.9.2019   
            
            
               HR
            
            
               Službeni list Europske unije
            
            
               C 312/27
            
         
      Tužba podnesena 4. srpnja 2019. — Pearson Loan Finance i drugi protiv Komisije
      (predmet T-484/19)
      (2019/C 312/23)
      Jezik postupka: engleski
      
         Stranke
      
      
         Tužitelji: Pearson Loan Finance Unlimited (London, Ujedinjena Kraljevina), Pearson Overseas Holdings Ltd (London), i Pearson International Finance Ltd (London) (zastupnici: A. von Bonin i O. Brouwer, odvjetnici)
      
         Tuženik: Europska komisija
      
         Tužbeni zahtjev
      
      Tužitelji od Općeg suda zahtijevaju da:
      
                  —
               
               
                  poništi Odluku Komisije C(2019) 2526 final od 2. travnja 2019. o državnoj potpori SA.44896 koju je Ujedinjena Kraljevina provela u odnosu na izuzeće financiranja unutar grupacija kontroliranih stranih društava (CFC);
               
            
                  —
               
               
                  naloži tuženiku snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe četiri tužbena razloga.
      
                  1.
               
               
                  Prvi tužbeni razlog, koji se temelji na pogreškama koje se tiču prava, očitim pogreškama u ocjeni i nedostatku odgovarajućeg obrazloženja u odnosu na određivanje referentnog sustava u pobijanoj odluci.
               
            
                  2.
               
               
                  Drugi tužbeni razlog, koji se temelji na očitim pogreškama u ocjeni i nedostatku odgovarajućeg obrazloženja u pobijanoj odluci u odnosu na pogrešno kvalificiranje izuzeća financiranja unutar grupacija kao odstupanja od uobičajenog upravljanja referentnim sustavom.
               
            
                  3.
               
               
                  Treći tužbeni razlog, koji se temelji na pogreškama koje se tiču prava i očitim pogreškama u ocjeni, u pobijanoj odluci, utvrđivanjem da izuzeće financiranja unutar grupacija uzrokuje diskriminaciju među gospodarskim subjektima.
               
            
                  4.
               
               
                  Četvrti tužbeni razlog, koji se temelji na pogreškama koje se tiču prava i očitim pogreškama u ocjeni, u pobijanoj odluci, zaključivanjem da izuzeće financiranja unutar grupacija nije opravdano naravlju ili općom strukturom referentnog sustava.